open-index/open-wikipedia-markdown huggingface dataset:
Baden-Württembergin maapäivät

**Baden-Württembergin maapäivät** () on Saksan osavaltion Baden-Württembergin yksikamarinen kansanedustuslaitos. Se kokoontuu Stuttgartissa. Vuoden 2021 vaalien jälkeen maapäivillä oli yhteensä 154 edustajaa.

Vaalit suoritetaan suhteellisella vaalitavalla joka viides vuosi, ja vaaditaan 5 % äänikynnys jotta puolue saa maapäiville paikkoja. Ehdokkaista 70 valitaan yhden edustajan vaalipiireistä enemmistövaalitavalla ja loput paikat jaetaan puolueiden kesken niin että maapäivien edustajamäärän suhteellisuus säilyy. Toisin kuin Saksan kansallisissa vaaleissa, joissa äänestäjillä on kaksi ääntä, äänestäjillä Baden-Württemburgin maapäivävaaleissa on vain yksi ääni, joka heidän on annettava vaalipiirinsä ehdokkaalle. Ääni kuitenkin lasketaan kahdesti. Ensinnäkin määriteltäessä miten monta paikkaa kukin puolue saa maapäiville ja toiseksi ketkä ehdokkaat ovat voittaneet vaalipiirinsä ehdokkuuden. 

Viimeisimmissä maaliskuussa 2021 pidetyissä vaaleissa maapäivien suurimpana puolueena säilyi vihreät. Saksan kristillisdemokraattinen unioni sen sijaan kärsi historiansa huonoimman tuloksen.

## Lähteet

## Aiheesta muualla
* Maapäivien viralliset sivut
Schwere Panzerbüchse 41

**2,8cm schwere Panzerbüchse 41** oli saksalainen supistuvakaliiperinen panssarintorjunta-ase. Automaattikoneistoisen aseen kaliiperi patruunapesässä oli 28mm ja kartiomaisen putken suussa 20mm. Kartiomaisesti supistuvan putken avulla ammuksen lähtönopeus saatiin nostettua noin 1400:een m/s.

## Käyttö Suomessa
Suomeen hankittiin toukokuussa 1944 kaksi näytekappaletta 2,8cm schwere Panzerbüchse 41 -aseita. Aseiden mukana toimitettiin 200 panssarikranaattia ja 100 sirpalekranaattia. Molemmat aseet myytiin ulkomaille vuonna 1959.

Suomen puolustusvoimissa aseen nimike oli 28 K/41.

## Lähteet
*
Australian ja Yhdysvaltain suhteet

**Australian ja Yhdysvaltain suhteilla** tarkoitetaan Amerikan yhdysvaltojen ja Australian yhteisön kahdenvälisiä suhteita. Yhdysvalloilla on suurlähetystö Canberrassa ja Australialla on Washington DC:ssä. Maiden suhteet ovat läheisiä ja Australiaa on pidetty yhtenä Yhdysvaltain tärkeimpinä liittolaisina.

Vuonna 2015 tehdyn U.S. Global Leadership -raportin mukaan 53 prosenttia australialaisista hyväksyi Yhdysvaltain globaalin johtajuuden. 27 prosenttia olivat sitä vastaan ja 21 prosenttia eivät osanneet sanoa.

## Lähteet

## Aiheesta muualla
I=U=WE : 序

**I = U = WE:序** on poikaryhmä Boy Storyn toinen EP-levy, joka julkaistiin digitaalisesti ja fyysisesti 6. tammikuuta 2020. Se sisältää viisi heidän itsekirjoittamaansa kappaletta.

## Kappaleet
Israelin ja Yhdysvaltain suhteet

**Israelin ja Yhdysvaltain suhteilla** tarkoitetaan Amerikan yhdysvaltojen ja Israelin valtion kahdenvälisiä suhteita. Yhdysvalloilla on suurlähetystö Jerusalemissa ja Israelilla on Washington DC:ssä. Maiden suhteet ovat läheisiä. Yhdysvallat tunnusti Israelin itsenäisyyden välittömästi itsenäisyysjulistuksen jälkeen. Israel ja Yhdysvallat tekevät yhteistyötä monella eri saralla.

Vuonna 2015 tehdyn U.S. Global Leadership -raportin mukaan 54 prosenttia israelilaisista hyväksyi Yhdysvaltain globaalin johtajuuden. 37 prosenttia olivat sitä vastaan ja 9 prosenttia eivät osanneet sanoa.

## Lähteet

## Aiheesta muualla
Ronald Good

**Ronald D'Oyley Good** (5. maaliskuuta 1896 Dorchester, Englanti – 11. joulukuuta 1992) oli englantilainen kasvitieteilijä, kasvimaantieteilijä ja topografi. Good on kirjoittanut teoksen *The Geography of the Flowering Plants* (1948), johon on viitattu lukuisissa kasvitieteellisissä julkaisuissa.

Good syntyi Dorchesterissa vuonna 1896. Hän joutui keskeyttämään opintonsa, kun ensimmäinen maailmansota alkoi. Hän astui palvelukseen Dorsetin rykmenttiin, josta myöhemmin siirtyi Lincolnshiren rykmenttiin. Hän haavoittui rintamalla ja hänet kotiutettiin rintamalta. Sodan jälkeen hän meni Downing Collegeen, Cambridgen yliopistoon, josta hän valmistui maisteriksi ja tohtoriksi. Sen jälkeen hän meni Natural History Museumin kasvitieteelliselle osastolle, jossa oli vuosina 1922–1928.

Good siirtyi Hullin yliopistoon kasvitieteelliseen tiedekuntaan vuonna 1928. Hän oli lopulta sen johdossa. Good kirjoitti tuona aikana teoksen *The Geography of the Flowering Plants*. Se oli kirjoitettu valmiiksi jo vuonna 1939, mutta toisen maailmansodan vuoksi se julkaistiin vasta vuonna 1948. Se oli vuosikymmeniä keskeinen teos kasvitieteessä. Hän jäi Hullin yliopistosta eläkkeelle vuonna 1959.

Good on nimennyt 146 kasvia. Hänen nimeämiensä kasvien nimessä käytetään tieteellisen nimen jälkeen liitettävää auktorilyhennettä **R.D.Good**.

## Kirjallinen tuotanto
* *Plants and Human Economics*, (1933)
* *The Old Roads of Dorset*, (1940)
* *A Geographical Handbook of the Dorset Flora*, (1948)
* *The Geography of the Flowering Plants*, (1948)
* *Features of Evolution in Flowering Plants*, (1956)
* *The Last Villages of Dorset*, (1979)
* *The Philosophy of Evolution*, (1981)
* *Concise Flora of Dorset*, (1984)
Lähde:

## Lähteet

## Aiheesta muualla
*
Saudi-Arabian ja Yhdysvaltain suhteet

**Saudi-Arabian ja Yhdysvaltain suhteilla** tarkoitetaan Amerikan yhdysvaltojen ja Saudi-Arabian kuningaskunnan kahdenvälisiä suhteita. Yhdysvalloilla on suurlähetystö Riadissa ja Saudi-Arabialla on Washington DC:ssä. Maiden suhteet ovat läheiset ja Saudi-Arabiaa pidetään Yhdysvaltain liittolaisena.

## Lähteet

## Aiheesta muualla
Kilpaa Kuuhun

**Kilpaa Kuuhun** () on vuonna 2015 ensi-iltansa saanut Enrique Gato ohjaama kolmiulotteinen animaatioelokuva.

## Ääninäyttelijät

## Lähteet
Sauli Saarinen

**Sauli Saarinen** on suomalainen kapellimestari ja muusikko. Hän on opiskellut trumpetin soittoa Tampereen konservatoriossa ja musiikin johtamista Sibelius-Akatemiassa, Universität für Musik und darstellende Kunst Wien -musiikkikorkeakoulussa, sekä professori Jorma Panulan luotsaamassa Panula-Akatemiassa. Hän valmistui musiikin maisteriksi Sibelius-Akatemiasta vuonna 2022.  

Saarinen työskentelee kapellimestarina Puolustusvoimien varusmiessoittokunnassa. Aikaisemmin hän työskenteli trumpetistina Kaartin soittokunnassa, sekä trumpetistin sijaisena Vaasan ja Porin kaupunginorkestereissa. Saarinen on johtanut mm. Juhani Nuorvalan *Flash Flash* -oopperan Espoon kaupunginteatterin ensi-illan vuonna 2019, sekä Tze Yeung Hon *Minn(i)e* -oopperan maailmanensi-illan Tallinnassa vuonna 2021. 

## Lähteet
Tomioka

**Tomioka** () on Japanin kaupunki Honshūn saarella Kantōn alueella Gunman prefektuurissa. Se sijaitsee sisämaassa prefektuurin lounaisosassa Tonejoen sivujoen Kaburan varrella. Kaupungin luoteispuolella kohoaa Myōgivuori. Tomiokassa on 47&nbsp;911 asukasta (syyskuussa 2020) ja sen pinta-ala on 122,85 neliökilometriä. 

Tomioka kehittyi Edo-kaudella 1600–1800-luvuilla silkin markkinapaikkana ja postiasemana (*[[shukuba]]*) Nakasendō-tiereitin sivutien Shinano-betsuron varrella. Vuodesta 1616 lähtien siellä oli myös Nanokaichin daimiokunnan paikallinen hallintokeskus. Meiji-restauraation jälkeen vuonna 1872 Tomiokaan perustettiin Japanin ensimmäinen moderni silkkikehräämö. Se oli toiminnassa 1980-luvun lopulle saakka. Tekstiiliteollisuuden lisäksi kaupunkiin on sijoittunut elektroniikka- ja avaruusteknologista teollisuutta. Kaupunkioikeudet Tomioka sai laajan kuntaliitoksen yhteydessä vuonna 1954. Vuonna 2006 kaupunkiin liitettiin Myōgin maaseutukaupunki. Tomiokaan kuuluvilla maaseutualueilla viljellään esimerkiksi siitakesieniä, konnyakua, pillisipulia ja koristekukkia.

Kolme Tomiokan silkkikehräämön rakennusta on valittu Japanin kansallisaarteiksi, ja vuonna 2014 kehräämö liitettiin yhdessä alueen muun teollisen perinnön kanssa Unescon maailmanperintöluetteloon. Muita nähtävyyksiä ovat entinen Kōzuken provinssin pääpyhäkkö Nukisaki-jinja, Myōgivuoren juurelle rakennettu pyhäkkö Myōgi-jinja, Gunman safaripuisto, kirsikankukistaan tunnettu Ōshion patojärvi sekä Tomiokan kaupungin taidemuseo ja Gunman luonnonhistoriallinen museo. Osa Myōgivuoren alueesta kuuluu Myōgin–Arafunen–Saku-kōgenin puolikansallispuistoon. Tomiokaa palvelee Jōshin-rautatien Jōshin-linja.

## Kuvia

Tiedosto:Nukisaki Honden.JPG|Ichinomiya Nukisaki-jinja
Tiedosto:Myogi Furusato Art Museum 2.jpg|Myōgi Furusaton taidemuseo, Myōgivuori
Tiedosto:Torazu Gorge.jpg|Torazun rotko
Tiedosto:Tomioka city office 2018-06.jpg|Tomiokan kaupungintalo


## Lähteet

## Aiheesta muualla

* Kaupungin internetsivut
Fire and Ice (täsmennyssivu)

**Fire and Ice** voi tarkoittaa seuraavia:
* *[[Fire and Ice]]*, Yngwie Malmsteenin albumi
* *[[Fire and Ice: The Winter War of Finland and Russia]]*, vuoden 2006 yhdysvaltalainen dokumentti talvisodasta
* *[[Fire and Ice (videopeli)|Fire and Ice]]*, vuoden 1992 videopeli
* *[[Sonic Boom: Fire & Ice]]*, vuoden 2016 videopeli
* "Fire And Ice", Within Temptationin kappale
Donati

**Donati** on muun muassa seuraavien henkilöiden sukunimi:

* Aldo Donati (1910–1984), italialainen jalkapalloilija
* Enrico Donati (1909–2008), italialais-yhdysvaltalainen taidemaalari ja kuvanveistäjä
* Giulio Donati (s. 1990), italialainen jalkapalloilija
* Sergio Donati (1933–2024), italialainen elokuvakäsikirjoittaja
* Virgil Donati (s. 1958), australialainen fuusiorumpali
* Vitaliano Donati (1713–1763), italialainen kasvitieteilijä.
Firuzkuh

**Firuzkuh** oli ghuridien valtakunnan kesäpääkaupunki Afganistanin Ghurin alueella. Aikanaan rikas kaupunki hävitettiin mongolien valloitusretkillä  niin perusteellisesti, että sen sijaintikin katosi historiallisista lähteistä. Sittemmin sen mahdolliseksi sijaintipaikaksi on esitetty eri kohteita.

## Historia
Ghuridit olivat ghaznavidien valtakaudella Afganistanin Ghurin alueella vaikuttanut paikallinen hallitsijasuku. Firuzkuhin perusti tarinan mukaan ghuridihallitsija Saif al-Dinin veli Malek-al-Jebal Qotb-al-Din ja sen rakennustyöt sai valmiiksi Baha al-Din Sam vuonna 1149. Ghaznavidihallitsija Bahram Šahin teloitettua Saif al-Dinin ghuridien hallitsijaksi nousi vuonna 1149 Ala al-Din Husain, joka syrjäytti lopulta ghaznavidit. Ala al-Din valtasi Ghaznin vuonna 1150 ja osa sen asukkaista siirrettiin Firuzkuhiin uuden pääkaupungin rakennustöihin.

Firuzkuh oli sittemmin laajenevan ghuridien valtakunnan keskus ja osa useiden linnoitettujen tukikohtien verkostoa. Firuzkuh oli ghuridien päähaaran kesäpääkaupunki. Kaksi muuta haaraa hallitsivat Ghaznia ja Bamejania. Päähaaran halltisijat siirtyivät talviksi leudamman sään perässä Zamin-davariin Afganistanin koillisosaan. Ghuridien tehdessä sotaretkiä esimerkiksi Khorasaniin ja Intian niemimaalle ghuridihallitsijat toivat ryöstösaaliinsa pääkaupunkiin Firuzkuhiin.

Khorasmian hallitsija Ala al-Din Muhammad valtasi Firuzkuhin vuonna 1210–1211 ja ghurideista tuli Khorasmian vasalleja. Vain hieman myöhemmin alueelle saapuivat mongolit. Tšingis-kaanin pojan Ögedein johtama mongoliarmeija valtasi kaupungin vuonna 1222 ja Firuzkuh hävitettiin niin perusteellisesti, että sen sijaintipaikkakin unohtui myöhemmissä historiallisissa lähteissä.

## Sijainti
Firuzkuhin sijainnista on esitetty useita eri teorioita. Yhden teorian mukaan Firuzkuh on liitetty edelleen pystyssä olevaan Jamin minareettiin Ghurin maakunnassa. Minareetti on Unescon maailmanperintöluettelon kohde. Muut tutkijat ovat liittäneet kadonneen kaupungin esimerkiksi Taywarasta löytyneisiin raunioihin. Yksi aimaqien heimoista on nimeltään firuskuhit ja nimen on joskus esitetty juontuvan historiallisesta Firuzkuhin kaupungista.

## Lähteet
Seppo Kalliokoski

**Seppo Kalliokoski** (s. 1956 Halsua) on suomalainen kuvanveistäjä.

## Julkisia teoksia

**Koljonvirran taistelija* (veistos), 2001, Iisalmi
**Arsin rinki* (veistos), 2003, Perhon keskustan kiertoliittymä, Perho
**[[Murtunut latu]]* (veistos, Mika Myllylän muistomerkki), 2020, Haapajärvi


Tiedosto:Muistoristi by Seppo Kalliokoski Halsua.JPG|*Muistoristi*, muualle haudattujen muistelupaikka, Halsua.
Tiedosto:Seppo Kalliokoski ja Erkki Rytkönen - Koljonvirran taistelija (2001) - Ouluntie (82), valtatien levähdyspaikka Koljonvirran Campingin kohdalla - Iisalmi.jpg|*Koljonvirran taistelija*, 2001, Iisalmi.
Tiedosto:Arsin rinki by Seppo Kalliokoski 2003 Perho.jpg|*Arsin rinki*, 2003, Perho.
Tiedosto:Mika Myllylän patsas by Seppo Kalliokoski 2020 Haapajärvi.JPG|*[[Murtunut latu]]*, 2020, Haapajärvi.


## Lähteet
Otto Ernst

**Otto Ernst Schmidt**, kirjailijanimi **Otto Ernst**, (7. lokakuuta 1862 Ottensen Hampurin lähellä – 5. maaliskuuta 1926 Groß-Flottbek Hampurin lähellä) oli saksalainen kirjailija. Hän oli Hampurissa 1883–1901 kansakoulunopettajana ja omistautui sen jälkeen yksinomaan kirjoittamiselle.

Näytelmäkirjailijana hän sai menestystä teoksillaan *Die größte Sünde* (1895), joka oli suunnattu plutokratiaa vastaan, *Jugend von heute* (1899) nietzscheläistä kirjallisuushienostelua vastaan, *Flachsmann als erzieher* (1901) opettajien ahdasmielisyyttä ja byrokratiaa vastaan, *Die Gerechtigkeit* (1902) lehdistöä vastaan, *Bannermann* (1904) falskia liberalismia ja puoluejärjestelmää vastaan. Hän kirjoitti myös novelleja ja kertomuksia. Hän kirjoitti myös omaelämäkerrallisen *Asmus Sempers Jugendland* (1904) ja sen jatkoksi *Semper der Jüngling* (1908) sekä *Semper der mann* (1916).

## Teokset
* *Gedichte*, 1888
* *Neue Gedichte*, 1892
* *Stimmen des Mittags*, 1901
* *Besiegte Sieger*, 1891
* *Der süße Willy*, 1896
* *Kartäusergeschichten*, 1895
* *Hamborger Schippergeschichten*, 1899
* *Von großen und kleinen Leuten* 1905
* *Vom Strande des Lebens*, 1908
* *Asmus Sempers Jugendland*, 1904
* *Semper der jüngling*, 1908
* *Semper der Mann*, 1916
* *Die größte Sünde*, 1895
* * Jugend von heute*, 1899
* *Flachsmann als Erzieher*, 1901
* *Die Gerechtigkeit*, 1902
* *Bannermann*, 1904

## Lähteet

## Aiheesta muualla
Malecón

__NOTOC__
**Malecón** on Esko Rosnellin ainut studioalbumi vuodelta 1988. "Nature Boy" on omistettu Pekka Pöyryn muistolle.

## Kappaleet

### A-puoli
#
#
#

### B-puoli
#
#
#
#

## Kokoonpano
* Pekka Sarmanto – basso
* Harri Virtamo – basso (kappale A3, B1 ja B4)
* Seppo Kantonen – piano
* Esko Rosnell – rummut, rumpukone, lyömäsoittimet
* Mongo Aaltonen – lyömäsoittimet (kappale B1 ja B4) 
* Krister Andersson – tenorisaksofi

## Lähteet
* ''Malecón'' discogs.com -sivustolla 

### Viitteet
Tomioka (täsmennyssivu)

**Tomioka** voi tarkoittaa:

## Maantiede
* Tomioka, Japanin kaupunki Gunman prefektuurissa
* Tomioka, Japanin maaseutukaupunki Fukushiman prefektuurissa
* Tomioka, Japanin entinen maaseutukaupunki Tokushiman prefektuurissa

## Henkilöt
* Taeko Tomioka (s. 1935), japanilainen kirjailija 
* Tomioka Tessai (1836–1924), japanilainen taidemaalari
Ensio Lumes

**Emil Ensio Lumes**, sukunimi aik. *Lucenius* (8. joulukuuta 1919 Helsinki – 30. tammikuuta 2018 Helsinki) oli suomalainen elokuvaäänittäjä.

Lumes aloitti uransa Suomi-Filmissä toimimalla apupoikana ''Kaikki rakastavat'' -elokuvan (1935) kuvauksissa. ''Koskenlaskijan morsian'' -elokuvaa kuvattaessa 1937 hän oli Vilho Auvisen näyttelemän Kulku-Matin sijaisena koskenlaskukohtauksessa. Lumes opiskeli sitten äännitystä ja miksausta äänittäjä Pertti Kuuselan opastuksella. Hän toimi äänittäjän apulaisena useissa elokuvissa ja sotavuosina hän oli mukana Puolustusvoimain uutiskatsausten äänityksessä ja miksauksessa. Lumes oli 1940-luvulla äänitysassistenttina monissa Teuvo Tulion elokuvissa ja vuonna 1947 hän oli ensimmäisen kerran itsenäisenä äänittäjänä valmistettaessa Tulion ''Levoton veri''- ja ''Intohimon vallassa'' -elokuvien ruotsinkielisiä rinnakkaisversioita.

1950-luvulla Lumes oli päätoimisesti Suomi-Filmin Finlandia-katsausten ja tilauselokuvien äänittäjänä mutta hän osallistui edelleen myös useiden pitkien elokuvien äänitykseen. 1960-luvun alussa Lumes siirtyi Fennada-Filmin palvelukseen äänittäjäksi. Hän oli äänittäjänä muun muassa Maunu Kurkvaaran elokuvissa, Risto Jarvan ''Työmiehen päiväkirja'' -elokuvassa (1967), Matti Kassilan kahdessa elokuvassa ''Vodkaa, komisario Palmu'' (1969) ja ''Haluan rakastaa Peter'' (1972) sekä Edvin Laineen ohjaamissa elokuvissa ''Täällä Pohjantähden alla'' (1968) ja ''Akseli ja Elina'' (1970). Viimeiset pitkät elokuvansa ''Luottamus'' ja ''Kuumat kundit'' Lumes äänitti vuonna 1976. Hän jatkoi kuitenkin äänittäjänä muissa tehtävissa aina 1980-luvun lopulle saakka.

## Lähteet
Artie Lange

**Arthur Steven** "**Artie**" **Lange, Jr.** (s. 11. lokakuuta 1967 Livingston, New Jersey) on yhdysvaltalainen näyttelijä.

Lange tunnetaan komediasarjoista 'Howard Stern Show' jossa hän oli Howard Sternin juontajapari, MADtv ja HBO:n Crashing, sekä elokuvista "Jäynäjengi2 (Dirty Work, 1998),  “Beer League”  (2005) ja “Elf”.  Hänellä on ollut ongelmia huumeiden ja ahdistushäiriön kanssa.

## Lähteet
Ferdinand von Schmid

**Ludwig Ferdinand von Schmid**, kirjailijanimi **Dranmor** (1823 Bern, Sveitsi – 1888 Bern, Sveitsi) oli sveitsiläinen kirjailija. Hän hankki omaisuutensa kauppiaana Brasiliassa. Hänen teoksissaan on melankolisia lyyrisiä runoja, balladeja sekä kertomuksia Etelä-Amerikasta.

Schmid kirjoitti kulttuuripessimismin leimaamia runoja, jotka osuivat ajan henkeen. Hän sai Itävallan keisarin taiteen ja tieteen mitalin.

## Lähteet
Maximilian Schmidt

**Maximilian Schmidt**, arvonimi **Waldschmidt**, (1832 Eschlkam, Baijeri – 1919 München, Saksa) oli saksalainen kirjailija. Hän palveli nuorena Baijerin armeijassa ja sai eron 1874 kapteenin arvoisena. Hän sai varhain mainetta Baijerin maalaiselämän kuvauksillaan *Volkserzählungen* (1863–1868) ja on kirjoittanut kertomuksia kotiseutunsa ihmisistä ja luonnosta sekä huumorin maustamia kuvauksia. Kootut teokset *Gesammelte Werke* ilmestyivät 1900–1907.

## Lähteet

## Aiheesta muualla
Kuźnia Raciborska

**Kuźnia Raciborska** (, ) on pieni kaupunki Etelä-Puolassa Sleesian voivodikunnassa. Vuonna 2020 kaupungissa oli 5&nbsp;305 asukasta.

## Lähteet

## Aiheesta muualla
Helvi Järveläinen

**Helvi Järveläinen** (26. marraskuuta 1907 Tampere – 5. maaliskuuta 1985 Helsinki) oli suomalainen näyttelijä ja teatteriohjaaja.

Kauppiasperheeseen syntynyt Helvi Järveläinen kävi oppikoulua ja opiskeli sitten Suomen Näyttämöopistossa 1928–1930. Hän oli näyttelijänä muun muassa Helsingin Kansanteatterissa 1930–1939 ja Mikkelin Teatterissa 1954–1963 sekä ohjaajana Kuopion Yhteisteatterissa 1963–1967. Järveläinen ohjasi teatterissa muun muassa Jalmari Finnen Pitkäjärveläiset-näytelmän, Tennessee Williamsin näytelmän Viettelyksen vaunu, Kyllikki Mäntylän näytelmän Opri ja Oleksi, Hella Wuolijoen näytelmän Niskavuoren nuori emäntä, Edward Albeen näytelmän Kuka pelkää Virginia Woolfia? sekä Franz Lehárin operetin Iloinen leski. 

Järveläisen ensimmäinen elokuvarooli oli mykkäelokuvassa Kajastus (1930). Hänen merkittävin elokuvaroolinsa oli karjakko Hulda Tiirikka elokuvassa Miehen tie (1940). Hän esiintyi 1960- ja 1970-luvuilla myös Mainos-Television tv-näytelmissä ja -elokuvissa.

Helvi Järveläinen oli naimisissa 1937–1941 näyttelijä Kyösti Erämaan kanssa.

## Elokuvarooleja
* Kajastus 1930, nainen väkijoukossa
* Punahousut 1939, rouvasväkeä
* Miehen tie 1940, karjakko Hulda Tiirikka
* Pekka Puupää kesälaitumilla 1953, päivällisvieras
* Kunnioittaen 1954, koulun johtokunnan jäsen. 
* Niskavuoren Aarne 1954, Loviisan-päivän vieras
* Laivaston monnit maissa 1954, lomahotellin vieras
* Hilmanpäivät 1954, tuomarille esiteltävä vieras 
Miehen tie-elokuvan latotanssikohtausta, jossa Järveläinen oli mukana käytettiin myös Teuvo Tulion elokuvissa Intohimon vallassa (1947) ja Mustasukkaisuus (1953) 

## Televisiorooleja
* Äiti 1969, päärooli
* Tilapää 1970
* Varo autuas 1971, virkailija
* Polkkapari 1973, Martin äiti 

## Lähteet

## Aiheesta muualla
* Helvi Järveläinen, Kyösti Erämaa ja Kalle Karvonen näytelmässä "Erämaan ritarit" Lahden Teatterin näyttämöllä vuonna 1942, Työväen Arkisto (Finna)
Jyrki Nurminen

**Jyrki Nurminen** (s. 2. marraskuuta 1990 Ristijärvi) on Suomen menestynein miespuolinen rantalentopallopelaaja. Hän pelaa puolustajana. Nurminen on voittanut rantalentopallon Suomen mestaruuden peräti kymmenen kertaa vuosina 2012 ja 2016-2024. Kaikkiaan hän on voittanut ennätykselliset kolmetoista SM-mitalia. Hän on ainoa suomalainen miespelaaja, joka on voittanut Suomen mestaruuden yhdeksän kertaa peräkkäin. 

Elokuussa 2021 Nurminen ja hänen parinsa Santeri Sirén toivat Suomen ensimmäisen osakilpailuvoiton beach volleyn maailmankiertueella Unkarin Budapestissa pelatussa niin sanotun 1-tähden turnauksessa. Nurminen ja Sirén alkoivat pelata yhdessä vuonna 2017.

Nurminen on pelannut urallaan myös lentopalloa Mestaruusliigassa sekä suorittanut ykköstason valmentajatutkinnon lentopallossa. Beach volleyn pelaamisen ohella hän toimii myös valmentajatehtävissä lentopallossa ja rantalentopallossa. Hän on myös yksi rantalentopallotapahtumia järjestävän yrityksen perustajista.

## Ura
Nurminen on pelannut lentopalloa 6-vuotiaasta lähtien. Juniorivuosien jälkeen hän sai vuonna 2010 paikan yleispelaajana liigajoukkue Oulun Ettassa, joka pelaa Suomen mestaruusliigassa. Vuonna 2012 hän päätti keskittyä rantalentopallon pelaamiseen enemmän ja muutti parempien harjoitusmahdollisuuksien perässä Helsinkiin. Hän kuitenkin jatkoi edelleen perinteisen lentopallon pelaamista Korson Vedon liigajoukkueessa.

Jyrki Nurminen voitti ensimmäisen rantalentopallon Suomen-mestaruutensa vuonna 2012, parinaan Pekka Piippo. Tämän jälkeen Nurminen ja Piippo päättivät keskittyä kilpailuihin ulkomailla. He liittyivät Suomen rantalentopallomaajoukkueeseen jatkaakseen uraansa kohti ammattilaisuutta.

Vuonna 2017 Nurminen ja Piippo kilpailivat rantalentopallon EM-kisoissa Jūrmalassa, Latviassa.  He päättivät turnauksen 25. sijalle. Vuonna 2022 Nurminen ja Siren kilpailivat rantalentopallon EM-kisoissa Munchenissa, Saksassa.

Vuonna 2018 Nurmisen uudeksi pariksi tuli Santeri Sirén. Nurminen ja Sirén saivat neljän vuoden sponsorointisopimuksen TMR Invest OY:n kanssa. Yhdessä he nousivat maailmantilastoissa sijalta 126 sijalle 55. Nurminen ja Siren uusivat sponsorisopimuksensa TMR Invest Oy:n kanssa vuonna 2020 seuraaviksi neljäksi kaudeksi. Seitemän vuoden 2018–2024 aikana Nurminen ja Sirén eivät ole hävinneet yhtään ottelua suomalaisille vastustajille: heidän saldonsa on 82 voittoa ja nolla tappiota.

## Valmennus toiminta
Jyrki Nurminen tekee aktiivisesti pelaajauransa ohella myös Beach Volley valmennus toimintaa. Hän järjestää kaksi kertaa vuodessa Beach volleyhyn keskittyneen leirityksen Turkin Alanyassa jossa kaikentasoiset lajin ystävät voivat harjoitella valmennuksen piirissä.

Lisäksi hän ja hänen yrityksensä on osakkaana Hiekka Beach volley sisähallissa, Vantaan varistossa, jossa myös jatkossa talvikaudella Nurmisen valmennukset pyörivät aktiivisesti.  

## Lähteet

## Aiheesta muualla

* Jyrki Nurminen fivb
* tmrinvest
* Lentopallolitto
* yle
* karjalainen
* yle
* https://www.lentopalloliitto.fi/urheilua/beach-volley/sm-kiertueet-ja-turnaukset/jnbt-kiertue.html
* https://yle.fi/urheilu/3-11470572
* https://www.hiekkabeach.fi/
Laadullinen nälkä

**Laadullinen nälkä** tarkoittaa sitä, että ihminen ei saa syömästään ruoasta tarpeeksi ravintoaineita, kuten valkuaisaineita, kivennäisiä, vitamiineja tai kuituja. Tällainen on yleistä köyhemmissä maanosissa kuten Afrikassa ja Aasiassa, missä monet ihmiset syövät enimmäkseen riisiä tai maissia.

Laadullisesta nälästä kärsii kolmasosa maapallon väestöstä eli reilut kaksi miljardia ihmistä, ja siihen kuolee vuosittain satoja tuhansia. Lisäksi miljoonien lasten kehitys kärsii peruuttamattomista häiriöistä laadullisen nälän takia.

## Katso myös
* Määrällinen nälkä

## Lähteet
Sean Thomas

**Sean Thomas** (s. 1963, Devon, Iso-Britannia) on Lontoossa asuva toimittaja ja kirjailija, joka on julkaissut romaaneja ja matkakertomuksia. Hän käyttää myös pseudonyymejä kirjailijanimiä **Tom Knox** ja **S. K. Tremayne**.

Hänen tunnetuin kirjansa on psykologinen jännityskirja *[[Jääkaksoset]]* (2015). Se sai Nielsenin hopeapalkinnon vuonna 2019 myytyään yli 250&nbsp;000 kappaletta Isossa-Britannissa. Otava on suomentanut kaikki neljä S. K. Tremayne nimellä julkaistua kirjaa (vuoteen 2020 lukien). Hänen omalla nimellään kirjoittama teoksensa *Kissing England* sai vuonna 2006 The Literary Review Magazinen "Bad Sex" -palkinnon.

Sean Thomasin isä on kirjailija D. M. Thomas.

## Julkaistu kirjallisuus
### Tom Knox

* *Pahan koodi* () (2009) 
* *The Marks of Cain* (2010) 
* *Bible of the Dead* (2011, UK) / The Lost Goddess (2012, US) 
* *The Babylon Rite* (2012, UK; 2013, US) 
* *The Deceit* (2013) 

### Sean Thomas

**Absent Fathers* (1996) 
**Kissing England* (2000) 
**The Cheek Perforation Dance* (2002) 
**Millions of Women are Waiting to Meet You* (2006) 

### S. K. Tremayne

* *Jääkaksoset* () (2015) 
* *Tulilapsi* () (2016) 
* *Ennen kuolemaani* () (2018) 
* *Äänet* () (2019) 
* *Vuoroveden vanki* () (2022) 

## Lähteet

## Aiheesta muualla
* Click of the wrist: Nicholas Lezard ventures inside the mind of a man on the pull in Sean Thomas' Millions of Women Are Waiting to Meet You  Guardian - 5. toukokuuta 2007 (''Review'' Section)
Lasitehtaan koulu

**Lasitehtaan koulu** on Riihimäen Hirsimäellä sijaitseva alakoulu. Koulu sijaitsee nimensä mukaisesti Riihimäen vanhan lasitehtaan lähellä. Koulussa toimii perusopetusluokat (1–5) sekä yksilöllisen opetuksen pienryhmä YPR ja esiopetuksen ryhmät. Koulussa järjestetään myös iltapäivätoimintaa 1–2. luokkalaisille. Yhteistyössä koulun kanssa toimii myös lasinpuhaltajakerho, joka pitää vuosittain pari kertaa kummitunteja 4. luokkalaisille, jolloin oppilaat tutustuvat lasinpuhalluksen historiaan.

Lasitehtaan koulu perustettiin 1915, mutta alkuperäinen koulurakennus on purettu. Nykyään koulun tilat käsittävät rakennusmestari Urho Mäkisen suunnitteleman vanhemman rakennuksen ns. sinisen talon vuodelta 1954, arkkitehtitoimisto Juha Laurilan suunnitteleman uudemman rakennuksen  ns. valkoisen talon vuodelta 1991 sekä vuonna 2014 siirretyn ns. harmaan talon.

## Lähteet
Herman Lavonius

**Herman Gabriel Lavonius** (30. syyskuuta 1882 Viipuri – 19. elokuuta 1960 Helsinki) oli suomalainen lääkäri ja lääkintöneuvos, joka toimi lääkintöhallituksen vt. pääjohtajana ja lääketieteellisenä asiantuntijana vakuutusalalla.

## Henkilöhistoria
Herman Lavoniuksen vanhemmat olivat hovioikeudenneuvos Wilhelm Lavonius ja Maria Franziska Westzynthius ja puolisot 1909–1938 Toini Maria Tandefelt ja vuodesta 1942 Eva Elvira Salovaara. Herman Lavoniuksen veljiä olivat vuorineuvos Magnus Karl Lavonius, toimitusjohtaja Wilhelm Alexander Lavonius ja vuorineuvos Robert Johannes Lavonius. Herman Lavonius tuli ylioppilaaksi 1901 ja valmistui lääketieteen lisensiaatiksi 1910, lääketieteen ja kirurgian tohtoriksi hän väitteli 1912. Lavonius työskenteli ensin useissa eri sairaaloissa ja oli sitten Helsingin yleisen sairaalan kirurgian osaston apulaislääkäri 1912–1915. Vt. lääkintöneuvoksena hän toimi 1915–1918. Suomen sisällissodassa Lavonius oli valkoisen armeijan ylilääkärin apulainen, kenttäsairaalan lääkäri,  sotilassairaalan ylilääkäri Punkaharjulla ja Suomenlinnan vankileirin lääkäri. Sodan jälkeen hän oli sosiaalihallituksen lääkäri 1919–1920, lääkintöneuvos 1920–1949 ja lääkintöhallituksen vt. pääjohtaja 1937–1939. Valtion tapaturmalautakunnan lääkärinä hän toimi 1918–1934, vakuutusyhtiö Kansan apulaislääkärinä vuodesta 1925 ja Teollisuuden harjoittajien tapaturmavakuutusyhtiön johtokunnan lääkärijäsenenä 1935–1947. Hänellä oli myös useita luottamustoimia, kuten vakuutuslääkäriyhdistyksen puheenjohtajuus 1943–1954. Lavonius toimitti Suomen lääkintöasetukset 1917–1942 ja julkaisi alaltaan selvityksiä, tutkimuksia ja muita julkaisuja.

## Julkaisuja
* * Suomen lääkintöasetuksia*, 1917–
* *Finland*, 1926 (tilastotietoa Suomesta)
* *Lääkärintodistuksista tapaturmavakuutuksen alalla*, 1937
* *Muistosanoja pääjohtaja [[Hannes Ryömä]]stä*, 1939
* *Laki ja lääkärintoimi*, 1959
* *Kunnanlääkärilaitoksen 75-vuotishistoria*, 1959

## Lähteet
Haitin ja Yhdysvaltain suhteet

**Haitin ja Yhdysvaltain suhteilla** tarkoitetaan Amerikan yhdysvaltojen ja Haitin tasavallan kahdenvälisiä suhteita. Yhdysvalloilla on suurlähetystö Port-au-Princessa ja Haitilla on Washington DC:ssä. Yhdysvallat tunnusti Haitin itsenäisyyden 12. heinäkuuta 1862. Haiti on läntisen pallopuoliskon toiseksi vanhin tasavalta Yhdysvaltain jälkeen.

## Lähteet

## Aiheesta muualla
Afganistanin ja Yhdysvaltain suhteet

**Afganistanin ja Yhdysvaltain suhteilla** tarkoitetaan Amerikan yhdysvaltojen ja Afganistanin islamilaisen tasavallan kahdenvälisiä suhteita. Yhdysvalloilla on suurlähetystö Kabulissa ja Afganistanilla Washington DC:ssä. 

Yhdysvallat tunnusti Afganistanin itsenäisyyden 26. heinäkuuta 1921. Maat solmivat diplomaatiset suhteet vuonna 1935. Yhdysvaltain suurlähettiläs Adolph Dubs salamurhattiin maassa 1979. Yhdysvallat sulki Kabulin suurlähetystönsä turvallisuussyihin vedoten vuonna 1989. Syyskuun 11. päivän iskujen jälkeen Yhdysvallat miehitti Afganistanin syksyllä 2001. Yhdysvaltain Kabulin suurlähetystö avattiin uudelleen 17. tammikuuta 2002.

Vuonna 2015 tehdyn U.S. Global Leadership -raportin mukaan 42 prosenttia afganistanilaisista hyväksyi Yhdysvaltain globaalin johtajuuden. 41 prosenttia olivat sitä vastaan ja 17 prosenttia eivät osanneet sanoa.

## Lähteet

## Aiheesta muualla
Camila

**Camila** on amerikankuubalaisen laulaja-lauluntekijä Camila Cabellon debyyttialbumi, joka julkaistiin 12. tammikuuta 2018.

## Kappaleet
# 
# 
# 
# 
# 
# 
# 
# 
# 
# 
# 

### Target bonuskappale
#

### Japanin bonuskappale
#
Määrällinen nälkä

**Määrällinen nälkä** tarkoittaa sitä, että ihminen ei saa tarpeeksi energiaa syömästään ruoasta. Tämä johtaa aliravitsemukseen, kun ihmisen elimistö ei pysty toimimaan normaalisti liian pienen energiamäärän takia.

Määrällistä nälkää esiintyy lähinnä köyhissä maanosissa, kuten Afrikassa.

## Katso myös
* Laadullinen nälkä
Teronen

**Teronen** on sukunimi, joka on muun muassa seuraavilla suomalaisilla henkilöillä:

*Arto Teronen (s. 1947), urheilutoimittaja
*Victor Teronen (1923–1974), taidemaalari
Tšena

**Tšena** on Vienan Karjalassa sijaitseva kylä. Pienestä koostaan huolimatta se on yksi merkittävimmistä Vienan runokylistä, eikä ainoastaan sieltä saadun runosaaliin vuoksi.

1800-luvun alkupuolella Tšenaa asutti Kettusen suku. Tšenalainen Jyrki Kettunen oli yksi ensimmäisistä runonkerääjien kohtaamista runonlaulajista: Sakari Topelius laulatti häntä Uudessakaarlepyyssä jo vuoden 1821 tammikuussa. Juuri tämä sai runonkerääjät kääntämään huomionsa Vienan Karjalaan, Vuokkiniemen pitäjään. Kylän perustajasta Pietari Kettusesta puolestaan kerrotaan, että hän "teki laulun, mistä katso": Tšena-Pekaksikin kutsuttu runonlaulaja sepitti runoja usein myös itse. Häntä laulatti Vuokkiniemessä A. J. Sjögren elokuussa 1825. Vielä 1990-luvulla on Uhtualta löytynyt runontaitajia, jotka ovat suullisesti perineet ns. "Kettusen laulun".

Kun Elias Lönnrot kävi kylässä vuonna 1833, siellä oli vain neljä taloa. Pietari Kettusen suomalaisen Maria-vaimon hyvän huolenpidon ansiosta kylästä tuli Lönnrotille niin rakas, että hän pistäytyi siellä aina, kun se oli suinkin mahdollista. Marian sukulaisten kautta Lönnrot taas ohjautui Vuonniseen, Kalevalan kannalta merkittävämpien runonlaulajien luo. Hänen jälkeensä kylässä vierailleita runonkerääjiä ovat ainakin Genetz ja Berner; I. K. Inha on valokuvannut kylän Köynäskosken niskalta päin. Toisessa maailmansodassa kylä autioitui, eikä asukkaita päästetty enää takaisin sodan jälkeen.

## Lähteet
* Tšena Juminkeko-säätiön runokyläprojektin sivuilla
Kazakstanin ja Yhdysvaltain suhteet

**Kazakstanin ja Yhdysvaltain suhteilla** tarkoitetaan Amerikan yhdysvaltojen ja Kazakstanin tasavallan kahdenvälisiä suhteita. Yhdysvalloilla on suurlähetystö Astanassa ja Kazakstanilla Washington DC:ssä. 

Neuvostoliiton hajoamisen jälkeen Yhdysvalloista tuli 25. joulukuuta 1991 ensimmäinen Kazakstanin itsenäisyyden tunnustanut valtio. Yhdysvallat avasi suurlähetystön Almatyyn tammikuussa 1992 ja siirsi sen Astanaan vuonna 2006.

Vuonna 2015 tehdyn U.S. Global Leadership -raportin mukaan 9 prosenttia kazakstanilaisista hyväksyi Yhdysvaltain globaalin johtajuuden. 52 prosenttia olivat sitä vastaan ja 39 prosenttia eivät osanneet sanoa.

## Lähteet

## Aiheesta muualla
Disha Patani

**Disha Patani** (s. 13. kesäkuuta 1992 Bareilly, Uttar Pradesh, Intia) on intialainen näyttelijä, joka työskentelee pääasiassa hindinkielisissä elokuvissa. Hän aloitti näyttelijän uransa telugunkielisessä toimintadraamassa *[[Loafer (vuoden 2015 elokuva)|Loafer]]* (2015) ja seuraavaksi teki ensiesiintymisensä hindin kielellä elämäkerrallisessa urheiludraamassa *[[M.S. Dhoni: The Untold Story]]* (2016). Hän näytteli kiinalaisessa toimintakomediassa *[[Kung Fu Yoga]]* (2017), joka on yksi kaikkien aikojen tuottoisimmista kiinalaisista elokuvista. Myöhemmin hän näytteli menestyneissä toimintaelokuvissa *[[Baaghi 2]]* (2018) ja *[[Bharat (elokuva)|Bharat]]* (2019).

## Filmografia

## Palkinnot ja ehdokkuudet

## Lähteet

## Aiheesta muualla

*
David Cook (albumi)

**David Cook** on samannimisen laulajan albumi, joka julkaistiin 18. marraskuuta 2008.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
#
Reijo Lås

**Reijo Birger Lås** (27. lokakuuta 1928 Kouvola – 2. elokuuta 2012 Järvenpää) oli suomalainen elokuvaaja ja lyhytelokuvien ohjaaja.  Lås sai Jussi-palkinnon vuonna 1963 parhaasta värikuvauksesta elokuvassa Yö vai päivä. Lås oli 1950-luvulla Finlandia-katsausten kuvaajana. Hän toimi 1980-luvun lopulle saakka lyhytelokuvien kuvaajana ja ohjaajana.
 
## Pitkiä elokuvia, joiden kuvauksessa Lås oli mukana
* Yhteinen vaimomme 1956, B-kuvaaja
* Ratkaisun päivät 1956, kuvausryhmän jäsen
* Riihalan valtias 1956, kamera-assistentti
* Nummisuutarit 1957, kuvausassistentti
* Niskavuoren naiset 1958, B-kuvaaja
* Nuori mylläri 1958, B-kuvaaja
* Nuoruus vauhdissa 1961, kuvaaja, oli myös näyttelijänä sivuroolissa mies ravintolassa 
* Yö vai päivä 1962, kuvaaja
* Totuus on armoton 1963, kuvaaja 
* Näin syntyi Saimaan kanava 1969, kuvaaja   

## Lähteet
Emily Kusche

**Emily Kusche** (s. 15. tammikuuta 2002 Berliini) on saksalainen näyttelijä.

## Nuoruus ja opinnot
Kusche varttui Berliinin alueella Prenzlauer Bergissä. Hän on ollut kiinnostunut näyttelijöistä jo peruskoulusta lähtien ja esiintynyt kameran edessä monissa mainoksissa. Vuonna 2011 hänet nähtiin ensimmäistä kertaa ZDF-sarjassa *Löwenzahn* pienemmässä roolissa televisiossa. Vuonna 2013 hän otti yhden päärooleista elokuvatuotannossa *The Little Ghost*.

Vuonna 2017 Kusche nähtiin nuorena maahanmuuttajana elokuvassa *Tigermilch*, jota seurasi vuonna 2018 johtava rooli Wotan Wilke Möhringin rinnalla toimintaelokuvassa *Steig. Nicht. Aus!*. Hän esiintyi yhdessä Möhringin kanssa elokuvassa *Das perfekte Geheimnis* vuonna 2019 ja tv-sarjassa Sløborn vuonna 2020.

## Elokuvat
* 2013: *Das Kleine Gespenst*
* 2017: *Tigermilch*
* 2018: *Steig. Nicht. Aus!*
* 2018: *[[Pako muurin takaa]]*
* 2019: *Dogs of Berlin (TV-sarja)*
* 2019: *Das perfekte Geheimnis*
* 2020: *Sløborn (TV-sarja)*

## Aiheesta muualla
*
Mad, Bad and Dangerous to Know

**Mad, Bad and Dangerous to Know** on englantilaisen Dead or Alive -yhtyeen vuonna 1986 julkaistu studioalbumi.
## Kappaleet

## Listasijoitukset

## Lähteet

## Aiheesta muualla
*
Wodzisławin piirikunta

**Wodzisławin piirikunta** () on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 157&nbsp;088. Piirikuntaan kuuluvat viisi maalaiskuntaa ovat Godów, Gorzyce, Lubomia, Marklowice ja Mszana ja neljä kaupunkikuntaa Pszów, Radlin, Rydułtowy sekä hallintokeskus Wodzisław Śląski.

Vuoden 2019 lopussa Wodzisławin piirikunnassa arvioitiin olevan 157&nbsp;088 asukasta, joista 51,4 prosenttia naispuolisia ja 48,6 prosenttia miespuolisia. Puolan väestönlaskennassa 2011 väkiluvun laskettiin olevan 158&nbsp;193 ja sen ennakoidaan vuoteen 2050 mennessä pienenevän 134&nbsp;751 asukkaaseen. Alle 18-vuotiaiden arvioidaan vuoden 2019 lopussa muodostaneen 18,2 prosenttia piirikunnan väestöstä, työikäisten 60,3 prosenttia ja eläkeikäisten 21,5 prosenttia väestön keski-iän ollessa 42 vuotta. Elävänä syntyneiden määrä oli vuonna 2019 yhteensä 1&nbsp;504 lasta.

## Lähteet
Holger Harrivirta

**Holger Harrivirta**, nimi alkuaan *Karl Holger Holmström* (25. lokakuuta 1915 Nastola – 16. tammikuuta 1986 Helsinki) oli suomalainen elokuvaaja ja lyhytelokuvien käsikirjoittaja ja ohjaaja.

Jatkosodan aikana talvella 1943 Harrivirta ja Björn Soldan saivat erikoiskomennuksen aloittaa kotirintaman tapahtumista kertovan Finlandia-uutiskatsausten sarjan.

## Kirjallista tuotantoa
* *Lykättävät lyhdyt ja kannettavat kamerat: elokuvamiehen muistelmia*. Suomen elokuvasäätiön julkaisusarja n:o 13. Helsinki 1983
 
## Lähteet

## Aiheesta muualla
*
Lumes

**Lumes** on sukunimi, joka on muun muassa seuraavilla suomalaisilla henkilöillä:

*Ensio Lumes (1919–2018), elokuvaäänittäjä
*Olavi Lumes (1924–2021), purjelentäjä ja ilmailualan vaikuttaja
Youthquake

**Youthquake** on englantilaisen Dead or Alive -yhtyeen vuonna 1985 julkaistu studioalbumi. Albumi on yhtyeen menestynein studioalbumi. Albumi sisältää yhtyeen suurimman hitti-kappaleen ”You Spin Me Round (Like a Record)”:in.
## Kappaleet

## Listasijoitukset

## Lähteet

## Aiheesta muualla
*
Rudolf Schmidt

**Peter Karl Rudolf** (**Rud.**) **Schmidt** (25. heinäkuuta 1836 Kööpenhamina, Tanska – 5. huhtikuuta 1899) oli tanskalainen kirjailija. Hän työskenteli 1851–1858 kirjakaupassa, kirjoitti 1853 pienen huvinäytelmän, jota esitettiin kuninkaallisessa teatterissa ja julkaisi 1858 runokokoelman *Et ungdomsliv*, joka sai jossain määrin huomiota.

Ystävien avulla Schmidt pääsi opiskelemaan ja valmistui 1862 filosofian kandidaatiksi. Häneen vaikutti voimakkaasti tanskalainen filosofi Rasmus Nielsen, ja hänestä tuli tämän uskonopin kannattaja. Hän oli aina valmiina puolustamaan oppia niin teologeja (Henrik Scharling) kuin vapaa-ajattelijoitakin vastaan (Georg Brandes). Näistä kirjoituksista esimerkkejä ovat *Rasmus Nielsens filosofi og den grundtvigske anskuelse* (1867), jossa hän osoittaa näiden suuntausten yhteyden. Hän julkaisi yhdessä Nielsenin ja Bjørnstjerne Bjørnsonin kanssa 1869–1873 kuukausijulkaisua *For idé og virkelighed*, johon hän laati kirjallisuusaiheisia ja poliittisia kirjoituksia. Sille jatkoksi Schmidt julkaisi myöhemmin teokset *Sex foredrag* (1878), *Literære studier* (1882), *Buster og masker* (1882) ja *Ad egne veje* (1884). Schmidt teki myös käännöksiä ja jatkoi runoilijana.

Ilman tekijännimeä 1876 ilmestynyt romanttis-symbolistinen näytelmä *Den forvandlede konge* menestyi, ja myös Saksassa näytelmää esitettiin aikanaan menestyksekkäästi, mutta myöhemmät näytelmät jäivät vaille huomiota, etenkin *En opvækkelse* (1877, aiheena skotlantilainen pappi Edward Irving. Vuodesta 1881 alkaen Schmidt julkaisi muutamia novellikokoelmia.

## Teokset
* *Et ungdomsliv*, 1858 (runokokoelma)
* *Digtninger*, 1863 (runokokoelma)
* *Rasmus Nielsens filosofi og den grundtvigske anskuelse*, 1867
* *Ældre og nyere digte*, 1874 (runokokoelma)
* *Den forvandlede konge*, 1876 (näytelmä)
* *En opvækkelse*, 1877 (näytelmä)
* *Sex foredrag*, 1878 (kirjallisuuskritiikkiä)
* *Haandtegninger*, 1881 (novelleja)
* *Literære studier*, 1882
* *Buster og masker*, 1882
* *Forestillet og oplevet*, 1883 (novelleja)
* *Ad egne veje*, 1884
* *Skæbner og skikkelser*, 1884 (novelleja)
* *Murmesterens Døtre og andre Fortællinger*, 1886 (novelleja)
* *Fortællinger paa vers*, 1886 (runokokoelma)
* *Tanker og toner*, 1892 (runokokoelma)

## Lähteet
Nicolas Pousset

**Nicolas Pousset** (s. 21. toukokuuta 1979 Vincennes) on ranskalainen jääkiekkoilija, joka pelasi puolustajana. Hän laukoi vasemmalta.

Pousset debytoi Ranskan pääsarjassa kaudella 1996–1997 Reimsin joukkueessa. Debyyttikaudellaan hän pelasi yhden ottelun ilman tehopisteitä tai rangaistusminuutteja. Reimsiä edustaessaan Pousset saavutti kaksi Ranskan mestaruutta kausina 1999–2000 ja 2001–2002. Pousset siirtyi kaudella 2002–2003 Rouenin joukkueeseen, jossa hän voitti Ranskan mestaruuden. Samalla kaudella hän myös keräsi 32 pelaamassaan ottelussa peräti 118 rangaistusminuuttia. Pousset edusti Rouenia vielä seuraavalla kaudella, kunnes hän siirtyi Briançonin joukkueeseen kaudella 2004–2005. Seuraavalla kaudella Pousset pelasi Amiensin riveissä 22 ottelua tehopistein 2+1=3 keräten 48 rangaistusminuuttia. Kaudella 2006–2007 Pousset siirtyi Morzine-Avoriazin joukkueeseen, jossa hän pelasi seuraavan kolmen kauden ajan. Pousset edusti vielä Neuilly-sur-Marnea kaudella 2009–2010 kunnes hän lopetti pääsarjauransa.

Pousset kuului Ranskan joukkueeseen Tšekin MM-kilpailuissa 2004, joissa hän pelasi kuusi ottelua ilman tehopisteitä keräten kuusi rangaistusminuuttia.

Poussetin veli Julien on myös jääkiekkoilija. Hän pelasi Ranskan pääsarjassa neljän kauden ajan vuosina 2002–2006.

## Lähteet
Risto Joost

**Risto Joost** (s. 22. kesäkuuta 1980 Tallinna) on virolainen kapellimestari ja kuoronjohtaja.

Joost opiskeli Viron musiikki- ja teatteriakatemiassa ja Wienin musiikki- ja teatteriyliopistossa. Vuonna 2008 valmistui Tukholman kuninkaallisesta musiikkikorkeakoulusta maisterina. Hän oli opiskellut siellä pääaineenaan orkesterinjohtoa Jorma Panulan johdolla. Joost on toiminut Viron kansallisoopperan residenssikapellimestarina, Tallinnan kamariorkesterin pääkapellimestarina ja vuosina 2015–2019 Leipzigin MDR Rundfunkchorin taiteellisena johtajana. Hän on myös vieraillut lukuisten orkesterien kapellimestarina esimerkiksi Suomessa, Venäjällä, Saksassa, Tanskassa, Alankomaissa, Norjassa ja Latviassa. Kuoroja, joita Joost on johtanut, ovat Leipzigin MDR-radiokuoron ohella olleet muiden muassa RIAS Kammerchor, Ars Nova Copenhagen, Rundfunkchor Berlin ja Viron filharmoninen kamarikuoro. Vuonna 1999 hän perusti Virossa Voces Musicales -kamarikuoron.

Joostin ohjelmisto on ulottunut barokkimusiikista uusien teosten kantaesityksiin, joita hän on monesti johtanut Viron kansallisoopperassa. Oopperaa hän on johtanut myös Tallinnan Birgitta-festivaalissa, jossa on toiminut taiteellisena johtajana. Hänen oopperaohjelmistoonsa ovat kuuluneet muiden muassa *[[Lemmenjuoma]]*, *[[La traviata]]*, *[[La bohème]]*, *[[Tosca]]*, *[[Carmen]]*, *[[I Capuleti e i Montecchi]]*, *[[Wallenberg]]* (Erkki-Sven Tüür), *[[Aida]]*, *[[Faust (ooppera)|Faust]]* ja *[[Figaron häät]]*. Joost on johtanut myös baletteja. Hänet kiinnitettiin Nordic Artists Managementiin vuonna 2015.

Joostin levyttämien teosten joukossa on ollut sävellyksiä muiden muassa Tõnu Kõrvitsiltä, Joseph Haydnilta, Peeter Vähiltä ja Arvo Pärtiltä. Joost on tullut palkituksi useaan otteeseen muiden muassa Malko-kilpailun (2015) ja Jorma Panula -kapellimestarikilpailun (2012) yhteydessä.

## Lähteet

## Aiheesta muualla
* Virallinen sivusto
Christian Ehnholm

**Paul Christian Ehnholm** (18. lokakuuta 1939 Tampere – 7. syyskuuta 2020 Kauniainen) oli suomalainen lääkäri, joka tutki sydän- ja verisuonitauteja.

Ehnholm opiskeli lääketiedettä Helsingin yliopistossa ja väitteli tohtoriksi vuonna 1970. Hän työskenteli vierailevana tutkijana Cornellin yliopistossa 1971–1972 ja Kalifornian yliopistossa San Diegossa 1972–1973 ja sen jälkeen Suomen Akatemian vanhempana tutkijana 1974–1977 Haartman-instituutissa. Sitten alkoi pitkä ura (1977–2004) Kansanterveyslaitoksen palveluksessa, vuodesta 1991 tutkimusprofessorina.

Ehnholm oli kansainvälisesti tunnetumpia suomalaisia sydän- ja verisuonitautien tutkijoita. Hän julkaisi yli 470 tieteellistä artikkelia.

## Lähteet
In Too Deep (Dead or Aliven kappale)

**In Too Deep** on englantilaisen yhtyeen Dead or Aliven kappale vuodelta 1985 ja yhtyeen studioalbumin Youthquaken kolmas single.

Kappale sijoittui Ison-Britannian myyntilistalla sijalle 14. Suomessa kappale sijoittui myyntilistalla sijalle 30.

## Lähteet
* https://dead-or-alive-band.fandom.com/wiki/In_Too_Deep
* http://suomenlistalevyt.blogspot.com/2015/08/de-dia.html
Paul Angerer

**Paul Angerer** (16. toukokuuta 1927 – 25. heinäkuuta 2017) oli itävaltalainen kapellimestari, säveltäjä, viulisti ja alttoviulisti.

Angerer pääsi 14-vuotiaana Wienin musiikkiakatemiaan, josta valmistui vuonna 1946. Hän työllistyi pian Wienin sinfoniaorkesterin alttoviulistina. Vuonna 1948 hän sai mitalin Geneven kansainvälisessä musiikkikilpailussa, ja vuosina 1948–1953 hän soitti Orchestre de la Suisse Romandessa. Vuonna 1953 Angerer palasi Wienin sinfoniaorkesteriin ensimmäisenä alttoviulistina. Vuosi myöhemmin hän lähetti urkusävellyksensä kansainväliseen musiikkikilpailuun Haarlemiin ja sai ensipalkinnon.

Vuonna 1956 Angerer hyväksyi nimityksen Wienin kamariorkesterin kapellimestariksi. Hän sai vastuulleen myös toisen tehtävän Burgtheaterin kapellimestarina vuonna 1960. Wienin kamariorkesteria hän johti vuoteen 1963 ja Burgtheateria vuoteen 1964. Vuonna 1964 hän sai Bonnin oopperan pääkapellimestarin aseman. Vuodesta 1966 Angerer johti kahden vuoden ajan Ulmin oopperaa, ja vuosina 1968–1972 hän toimi Salzburger Landestheaterin musiikillisena johtajana. Vuonna 1972 hän otti vastaan Pforzheimin kamariorkesterin johtopaikan. Tästä tehtävästä hän lähti vuonna 1982. Sittemmin Angerer toimi vain vierailevana kapellimestarina ja opetti Wienin musiikkiyliopistossa, kunnes jäi eläkkeelle vuonna 1992.

Angerer teki säännöllisesti levytyksiä. Hänen yhteistyökumppaneihinsa solisteina kuuluivat muiden muassa pianisti Alfred Brendel ja oboisti Lajos Lencsés. Säveltäjänä Angerer sai vaikutteita Paul Hindemithiltä. Hänen tuotantoonsa kuuluu ooppera-, teatteri-, orkesteri- ja kamarimusiikkia sekä oratorioita ja messuja. 

## Lähteet
Brand New Lover

**Brand New Lover** on englantilaisen yhtyeen **[[Dead or Alive (yhtye)|Dead or Aliven]]** kappale vuodelta 1986 ja yhtyeen studioalbumin Mad, Bad and Dangerous to Know ensimmäinen single.

Kappale sijoittui Japanin myyntilistalla sijalle 2, Ison-Britannian myyntilistalla sijalle 31.

Kappale on yhtyeen myydyin single Suomessa. Kappale sijoittui Suomen myyntilistalla sijalle 6.
## Lähteet
* https://dead-or-alive-band.fandom.com/wiki/Brand_New_Lover
* http://suomenlistalevyt.blogspot.com/2015/08/de-dia.html
Childs

**Childs** on muun muassa seuraavien henkilöiden sukunimi:

* David Childs (1941–2025), yhdysvaltalainen arkkitehti
* Morris Childs (1902–1991; yhdysvaltalainen FBI:n tietolähteenä toiminut kommunisti ja toimittaja
* Tera Lynn Childs (s. 1976), yhdysvaltalainen kirjailija
* Toni Childs (s. 1957), yhdysvaltalainen laulaja-lauluntekijä
* Tracey Childs (s. 1963), brittiläinen näyttelijä.

## Etunimenä
* William Childs Westmoreland (1914–2005), yhdysvaltalainen kenraali
Nivelax

**Nivelax** on kylä Kemiönsaaren kunnassa. Kylä sijaitsee Västanfjärdin länsireunalla suunnilleen Björkbodan ja Lammalan puolivälissä.

Nivelax lähikylineen muodostaa Västanfjärdin toisen keskuksen Lammalan taajaman lisäksi. Nivelaxin koulu on Västanfjärdin ainoa koulu ja lisäksi kylässä on sekatavarakauppa. Nivelaxin kyläalue rajoittuu idässä Taponjokeen ja lännessä Björkboda träskiin. Kylän asutus on sijoittunut pääosin kylän läpi kulkevan Västanfjärdintien varrelle.

Nivelax on mainittu ensimmäisen kerran vuonna 1463. Kylässä oli isojaon aikaan 1784 seitsemän tilaa. Näistä kuusi päätyi saman omistajan haltuun 1800-luvun lopulla ja lopulta ne yhdistettiin yhdeksi suurtilaksi. 1900-luvun alussa Nivelaxin kansakoulu valmistui kylään. 1900-luvun aikana Västanfjärdintien ja Galtarbyntien risteysalueelle syntyi uudisasutusta, joka laajeni sotien jälkeen siirtoväen asutuksella. Viime vuosikymmeninä kylään ei ole kuitenkaan syntynyt uutta asutusta.

## Lähteet
You Spin Me Round (Like a Record)

**You Spin Me Round (Like a Record)** on englantilaisen yhtyeen Dead or Aliven kappale ja yhtyeen studioalbumi Youthquaken ensimmäinen single. Kappale on yhtyeen menestynein kappale. *You Spin Me Round (Like a Record)* oli Stock Aitken Watermanin ensimmäinen julkaisu, joka ylti Isossa-Britanniassa myyntilistalla sijalle 1. Dead or Alive teki kappaleesta useita uusintaversioita vuosien 1984–2010 välillä.

Isossa-Britanniassa kappale sijoittui myyntilistalla ensimmäiselle sijalle kahdeksi viikoksi. Suomessa kappale sijoittui myyntilistalla sijalle 9. Isossa-Britanniassa kappale on noussut viimeksi listasijoituksille vuonna 2006. Listasijoitus oli 5.

Useat artistit ovat tehneet kappaleesta remixejä. Tunnetuimman uusintaversion tekijä on Flo Rida.
## Lähteet
* http://suomenlistalevyt.blogspot.com/2015/08/de-dia.html
Lover Come Back (To Me)

**In Too Deep** on englantilaisen yhtyeen **[[Dead or Alive (yhtye)|Dead or Aliven]]** kappale vuodelta 1985 ja yhtyeen studioalbumin Youthquaken toinen single.

Kappale sijoittui Japanin myyntilistalla sijalle 9, Ison-Britannian myyntilistalla sijalle 11 ja Suomen myyntilistalla sijalle 21.
## Lähteet
* https://dead-or-alive-band.fandom.com/wiki/Lover_Come_Back_to_Me
* http://suomenlistalevyt.blogspot.com/2015/08/de-dia.html